Մագդա ալ-Սաբահի

Մագդա ալ-Սաբահի (արաբ․՝ ماجدة‎‎, իսկական անունը՝ Աֆաֆ Ալի Կամել ալ-Սաբահի արաբ․՝ عفاف على كامل الصباحى‎‎, մայիսի 4, 1931(1931-05-04), Տանտա, Եգիպտոս - հունվարի 16, 2020(2020-01-16), Dokki, Ալ-Գիզա, Եգիպտոս), համարվել է 1950-1970-ական թվականների առաջատար եգիպտացի կինոդերասան, կերտել է 70-ից ավելի դերեր ֆիլմերում։ Հայտնի է եղել ոչ միայն Եգիպտոսում, այլ նաև տարբեր Արաբական երկրներում։
Խորհրդային հանդիսատեսին ներկայացել է «Սա մեր հողն է» (1956, Наша зелёная земля), «Ջամիլյա» (1958  ), «Անչափահասներ» (1960), «Հարսանիք լիազորագրով» (1963, «Голая правда»), «Իմ սրտի մարդը» (1966, «Кого я люблю?»), «Քաղաքի կանչով» (1975, «Сирена»).


== Կենսագրություն ==
Մագդա ալ-Սաբահին ծնվել է հարուստ մուսուլմանական ընտանիքում։ 16 տարեկան հասակում դպրոցական էքսկուրսիայի ժամանակ նա լինում է 
Shubra կնոստուդիայում, որտեղ նրան նկատում է կինոռեժիսոր Սաիֆ էդ-Դին Շաուկատը և առաջարկում է նկարահանվելու ֆիլմերում։ Երբ աղջիկը ծնողներին հայտնում է այդ մասին, ընատնիքում սկանդալ է սկսվում, և շուրջ մեկ տարի նրան թույլ չէին տալիս տանից դուրս գալ։ Այդ թվերին մուսուլմանական աշխարհում ֆիլմերում նկարահանվելը համարվում էր ոչ հարկի աշխատանք։ Սակայն 17-ամյա աղջնակը կարողանում է մուտք գործել կինոաշխարհ և 1949 թվականին հայտնվում է «Խելոքը» ֆիլմի նկարահանման հրապարակում, ֆիլմի ռեժիսորն էր Սաիդ էդ-Դին Շաուկատը։ Աղջիկը նկարահանումներին թաքուն էր գալիս. ծնողները կարծում էին թե նա պարապմունքների է գնում, իսկ նա դասերից հետո շուրջ մեկ ժամ լինում էր կինոստուդիայում։ Գաղտնիության նպատակով պաստառների վրա հայտնվում է Մագդա անունը։ Երբ ծնողներն իմանում են աղջկա նկարահանումների մասին, հայց են ներկայացնում ֆիլմի ռեժիսոր և պրոդյուսերի դեմ՝ ասելով, որ աղջիկն անչափահաս է եղել, և նկարահանումները շուրջ կես տարով դադարեցվում են։ Ծնողները հաշտվում են դստեր ընտրած ուղու հետ, երբ նա արդեն հռչակ է ձեռք բերում։


=== Կինո կարիերա ===
Մագդան խաղում է երիտասարդ աղջիկների և կանանց դերեր մելոդրամաներում, կոմեդիաներում, սոցիալական դրամաներում, պատմական ֆիլմերում։ 1956 թվականին ստեղծում է իր կինոընկերությունը՝ «Մագդա-ֆիլմ», որտեղ էլ խաղում է իր հետագա դերերը։
1950-ական թվականները համարվում են նրա կարիերայի գագաթնակետը, երբ նա կերտում է իր լավագույն դերերը, Ամինա՝ «Մեր կանաչ երկիրը» (1956 թվական, «Սա մեր երկիրն է») ֆիլմի համար արժանացել է իր առաջին միջազգային մրցանակին կնոջ լավագույն դերի համար։ Մրցանակների է արժանացել նաև ռեժիսոր Յուսեֆ Շահինի տեռորիստ Ջամիլիի «Ջամիլյա» ֆիլմում կերտած դերի համար։
«Անչափահասներ» ֆիլմում Նադայի դերի համար արժանանում է Սան Ֆրանցիսկոյի միջազգային կինոփառատոնի մրցանակին։ Ֆիլմը հաջողությամբ ցուցադրվել է նաև Բեռլինի 11-րդ միջազգային կինոփառատոնում։
1966 թվականին Մագդան իր ուժերը փորձում է ռեժիսուրայի բնագավառում՝ նկարահանելով «Ում եմ ես սիրում» («Իմ սրտի մարդը») ֆիլմը։


== Անձնական կյանք ==
1963 թվականին ամուսնացել է պաշտոնաթող ռազմական օդաչուի հետ, այնուհետև՝ Էհաբոմ Նաֆիի հետ, սակայն այս ամուսնությունը երկար չի տևել։ Նրանք ունեցել են դուստր՝ Մագդայի միակ երեխան՝ Գադու Նաֆին, ով դարձել է հայտնի եգիպտացի կինոդերասանուհի։
Կինոասպարեզում դադարից հետո, 1995 թվականին Մագդան մասնակցել է կին կինեմատոգրաֆիստների միության գործընթացներին։


== Պարգևներ ==
Կինոասպարեզում ծավալած գործունեության համար Եգիպտոսի կառավարության կողմից պարգևատրվել է կառավարական պարգևներով։


== Ֆիլմագրություն ==


== Գրականություն ==
Rebecca Hillauer, Encyclopedia of Arab women filmmakers, American Univ in Cairo Press,‎ 2005
Сборник «Экран. 1968-1969» (ежегодник) / Составители: М. Долинский и С. Черток. — М.: Искусство, 1969. — С. 242-245. — 320 с.
«Кинословарь» / Под редакцией С. И. Юткевича. — М.: Советская энциклопедия, 1986-1987. — С. 246. — 640 с.


== Ծանոթագրություններ ==


== Արտաքին հղումներ ==
Магда (անգլ.) Internet Movie Database կայքում
Магда на египетском сайте elcinema.com(արաբ.)(անգլ.)
http://www.elfilm.com/name/138179 Archived 2014-05-12 at the Wayback Machine.